**Zápisnica z konferencie Slovenského bridžového zväzu**

**konanej dňa 24.marca 2018 v Bratislave**

1. Na úvod Peter Belčák privítal všetkých prítomných členov na mimoriadnej konferencii SBZ.
2. Konferencia schválila, aby mandátová komisia, volebná komisia a návrhová komisia pôsobili v rovnakom zložení - Za: 13; Proti: 0; Zdržal sa: 0.
3. Konferencia schválila, aby členmi spoločnej mandátovej, volebnej a návrhovej komisie boli Jakub Jakabšic, Miroslav Ploščica a Michal Šikra - Za: 10; Proti: 0; Zdržal sa: 3.
4. P. Belčák konštatoval, že konferencie sa môže zúčastniť 14 delegátov s hlasovacím právom, pričom 14 z nich je delegátov za členov v zmysle stanov SBZ, čl. 6, bod 3b) a ani jeden nie je delegátom v zmysle stanov SBZ čl. 6, bod 3a. Na základe prezenčnej listiny bolo na konferencii prítomných 13 delegátov, čo znamená 93%-nú účasť. Mandátová komisia potvrdila uznášaniaschopnosť.
5. Delegáti schválili navrhovaný program mimoriadnej konferencie - Za: 12; Proti: 1; Zdržal sa: 0.
6. M. Krajčo oznámil, že odstupuje z funkcie predsedu kontrolnej komisie SBZ. Vysvetlil dôvody, prečo je potrebné, aby konferencia v tomto čase zvolila nového predsedu kontrolnej komisie, ktorý sa týmto stane kontrolórom športového zväzu v zmysle zákona č. 440/2015 o športe. Kontrolór národného športového zväzu, ktorý spĺňa a je zvolený v zmysle zákona je podmienkou, aby národný športový zväz ostal prijímateľom príspevku zo štátneho rozpočtu. Spomedzi prítomných členov bol za kandidáta na uvoľnené miesto navrhnutý Milan Krajčo, ktorý absolvoval príslušnú skúšku predpísanú Ministerstvom školstva, vedy, výskumu a športu SR. V následnom hlasovaní bol M. Krajčo, ako jediný kandidát, zvolený za predsedu kontrolnej komisie SBZ - Za: 12; Proti: 0; Zdržal sa: 1.
7. K bodu 6 programu konferencie P. Belčák, na základe vstupov od firmy, ktorá bola poverená spracovaním účtovníctvo SBZ, predniesol Správu o hospodárení SBZ za rok 2017. V správe vyzdvihol, že SBZ mal aj vlani vyrovnané hospodárenie, pričom sa podarilo zabezpečiť štart viacerých reprezentačných výberov na vrcholných európskych šampionátoch. S miernym finančným prebytkom sa podarilo zvládnuť aj organizáciu MEJ v Šamoríne. Peter Belčák prisľúbil, že v krátkom čase usporiada predložené čísla do dokumentu a tento zverejní na webovom sídle SBZ.
8. V diskusii Ľudovít Faltus navrhol zmeniť miesto organizácie jarného sústredenia prvej ligy z Bratislavy do Žiliny. Návrh podporil argumentmi o časovo náročnej ceste pre družstvá Légia Michalovce a Zemplín, vyššími nákladmi na ubytovanie, pričom uviedol na porovnanie ceny, za ktoré by sa dalo usporiadať sústredenie v Michalovciach, resp. v okolí. V diskusii k tomuto bodu vystúpili E. Velecký, P. Belčák, J. Jakabšic, T. Menyhért. Konferencia požiadala Ľ. Faltusa, aby svoje návrhy zosumarizoval, formalizoval a poslal na P-SBZ, aby sa k nim vyjadrilo.
9. Michal Šikra prečítal návrh uznesenia z mimoriadnej konferencie SBZ vypracovaný návrhovou komisiou. Delegáti tento návrh schválili - Za: 12; Proti: 1; Zdržal sa: 0. Uznesenie je prílohou tejto zápisnice.

Prezident SBZ poďakoval všetkým prítomným za účasť a mimoriadnu konferenciu ukončil.

Zapísal: Peter Belčák

V Bratislave, 24. marca 2018